જાણકારી અનુસાર મહારાષ્ટ્રના લાતૂર જિલ્લાની રહેવાસી એક યુવતી પુણેમાં રહેતા પોતાના બોયફ્રેન્ડે ફોન ન રિસીવ કરવાના કારણે ગુસ્સે થઈ ગઈ. જ્યારે લાંબા દિવસો સુધી બોયફ્રેન્ડે ફોન રિસીવ ન કર્યો તો નારાજ યુવતીએ 9 ઓક્ટોબરે પોલીસ ફરિયાદમાં બોયફ્રેન્ડ અને તેના મિત્રો પર ગેંગરેપ કર્યાનું જણાવ્યું. આ ફરિયાદ બાદ પોલીસે યુવકની તપાસ કરી અને તેને પોલીસ સ્ટેશન લઈ ગઈ. અહીંયાં પૂછપરછ કરતા માલુમ પડ્યું કે યુવક અને ફરિયાદી યુવતી એકબીજા સાથે લગ્ન કરવા માંગતા હતા. આ દરમિયાન યુવતીના મેસેજ અને ફોન કરવાની આદતથી યુવકે પરેશાન થઈને તેના ફોન રિસીવ કરવાનું બંધ કરી દીધું.